CELEX: 52006XG0622(02)
Language: lv
Date: 2006-06-22
Title: Padomes secinājumi par sieviešu veselību

22.6.2006   
            
            
               LV
            
            
               Eiropas Savienības Oficiālais Vēstnesis
            
            
               C 146/4
            
         Padomes secinājumi par sieviešu veselību
   (2006/C 146/02)
   EIROPAS SAVIENĪBAS PADOME:
   
               1.
            
            
               ATZĪMĒ, ka Eiropas Savienības pilsoņi, no kuriem lielākā daļa ir sievietes, lielu nozīmi piešķir pēc iespējas augstākam cilvēku veselības līmenim un uzskata to par būtisku priekšnosacījumu augstai dzīves kvalitātei;
            
         
               2.
            
            
               ATGĀDINA, KA
               
                           —
                        
                        
                           EK līguma 3. panta 2. punktā un Eiropas Savienības Pamattiesību hartas 23. punktā noteikts, ka vīriešu un sieviešu līdztiesību nodrošina visās politikas jomās;
                        
                     
                           —
                        
                        
                           EK līguma 152. pantā noteikts, ka, nosakot un īstenojot visas Kopienas politikas jomas un darbības, nodrošina augstu cilvēku veselības aizsardzības līmeni, kā arī noteikts, ka Kopienas darbība papildina valsts politiku un to virza sabiedrības veselības uzlabošanai, cilvēku saslimšanas un slimību novēršanai, kā arī draudu avotu novēršanai cilvēku veselībai;
                        
                     
                           —
                        
                        
                           Padome 1997. gada 4. decembrī pieņēma rezolūciju saistībā ar ziņojumu (1) par situāciju Eiropas Kopienā sieviešu veselības jomā (2);
                        
                     
                           —
                        
                        
                           Eiropas Parlaments 1997. gada 9. martā pieņēma rezolūciju saistībā ar Komisijas ziņojumu par situāciju Eiropas Kopienā sieviešu veselības jomā (3);
                        
                     
                           —
                        
                        
                           Eiropas Parlaments 2005. gada 28. aprīlī pieņēma Rezolūciju par sociālās aizsardzības modernizāciju un labas kvalitātes veselības aprūpes izveidi, kurā aicināja Komisiju iesniegt jaunu ziņojumu par situāciju Eiropas Savienībā sieviešu veselības jomā (4);
                        
                     
         
               3.
            
            
               ATGĀDINA par ziņojumu par Eiropas Savienībā sasniegto progresu saistībā ar Pekinas Rīcības platformu, ko 2005. gada janvārī izstrādāja prezidentvalsts Luksemburga un kurā ir uzsvērts, ka sieviešu veselība arvien ir problemātisks jautājums, kā arī uzsvērts, cik svarīgi ir ievākt atbilstīgus datus;
            
         
               4.
            
            
               ATGĀDINA par 2001. gada 5.-7. februāra PVO sanāksmē Kopenhāgenā apstiprināto Stratēģisko rīcības plānu sieviešu veselībai Eiropā;
            
         
               5.
            
            
               ATZĪST, ka sociālie un veselību noteicošie faktori, klīniskās izpausmes, terapeitiskās pieejas, slimību un veselības traucējumu ārstēšanas efektivitāte un blakusefekti sievietēm un vīriešiem var būt atšķirīgi;
            
         
               6.
            
            
               UZSVER, cik svarīgi ir veicināt sabiedrības kopējo izpratni, bet arī veselības aizsardzības jomā strādājošo izpratni par to, ka dzimums ir svarīgs veselību noteicošs faktors;
            
         
               7.
            
            
               ATZĪST, cik svarīgi ir novērst nevienlīdzības, kas var pastāvēt dalībvalstīs un starp tām, risinot ar sociālajiem un veselību noteicošajiem faktoriem saistītus jautājumus;
            
         
               8.
            
            
               PAUŽ GANDARĪJUMU par Komisijas paziņojumu “Ceļvedis sieviešu un vīriešu līdztiesībā (2006.—2010. gadam)” (5), kurā atzīts veselības dzimumu aspekts, un kura mērķis inter alia ir stiprināt dzimumu politikas integrēšanu veselības politikā;
            
         
               9.
            
            
               ATZĪMĒ, ka Kopienas rīcības programmas sabiedrības veselības un patērētāju aizsardzības jomā 2003.—2008. gadam (6) mērķis ir aizsargāt cilvēku veselību un uzlabot sabiedrības veselību, tādējādi veicinot nevienlīdzības jautājumu risināšanu veselības jomā;
            
         
               10.
            
            
               PAUŽ GANDARĪJUMU par to, ka priekšlikumā Padomes Lēmumam par īpašo programmu “Sadarbība”, ar ko īsteno Eiropas Kopienas Septīto pamatprogrammu pētniecības, tehnoloģiju izstrādes un demonstrējumu pasākumiem (no 2007. līdz 2013. gadam) (7) ar dzimumu saistītus aspektus plāno iestrādāt pētniecībā veselības jomā;
            
         
               11.
            
            
               ATZĪST vajadzību pēc biomedicīnas pētījumiem saistībā ar dzimumu, kā arī pētījumiem saistībā ar sociāli ekonomiski noteicošajiem faktoriem;
            
         
               12.
            
            
               ATZĪST: lai arī sievietes dzīvo ilgāk par vīriešiem, tām ilgāku dzīves laiku ir slikta veselība. Dažu slimību, piemēram, osteoporozes sastopamība un izplatība ir lielāka sieviešu vidū. Citas slimības, piemēram, sirds un asinsvadu slimība, vēzis un garīgās veselības traucējumi skar vīriešus un sievietes atšķirīgā veidā. Dažas ar dzimstību un reproduktīviem orgāniem saistītas slimības, piemēram, endometrioze un dzemdes kakla vēzis skar tikai sievietes;
            
         
               13.
            
            
               UZSVER, ka sirds un asinsvadu slimība ir viens no galvenajiem sieviešu nāves cēloņiem, kā arī viens no cēloņiem sieviešu sliktākai dzīves kvalitātei Eiropas Savienībā, neraugoties uz to, ka dažās dalībvalstīs to arvien uzskata par galvenokārt vīriešu slimību;
            
         
               14.
            
            
               AR BAŽĀM ATZĪMĒ, ka smēķēšanas paplašināta izplatība sieviešu vidū dažās dalībvalstīs izraisa būtiski lielāku plaušu vēža un sirds un asinsvadu slimības risku;
            
         
               15.
            
            
               AR BAŽĀM ATZĪMĒ, ka saskaņā ar prognozēm dažās dalībvalstīs līdz 2020. gadam par galveno slimības slogu sievietēm kļūs depresija. Garīgās veselības traucējumi ietekmē dzīves kvalitāti un tādējādi var ietekmēt saslimstības un mirstības līmeni;
            
         
               16.
            
            
               ATZĪST neveselīga dzīves veida būtisko ietekmi uz daudzām slimībām un tādējādi atzīst potenciālu, kurš piemīt inter alia veselīgu diētu un fiziskās aktivitātes popularizēšanai, lai samazinātu saslimstību ar sirds un asinsvadu slimībām un dažiem vēža paveidiem;
            
         
               17.
            
            
               PIEKRĪT, ka profilakses pasākumi saistībā ar dzimumu, veselības popularizēšana un ārstēšana palīdz samazināt saslimstību ar izplatītākajām slimībām un sieviešu mirstību no tām un tādējādi uzlabo viņu dzīves kvalitāti;
            
         
               18.
            
            
               ATZĪMĒ, ka uzticami, savietojami un salīdzināmi dati par situāciju sieviešu veselības jomā ir būtiski svarīgi, lai uzlabotu sabiedrības informētību un izstrādātu piemērotas stratēģijas, politiku un darbības, lai nodrošinātu augstu veselības aizsardzības līmeni, un ka ar dzimumu saistīti dati un ziņojumi ir būtiski politikas veidošanai;
            
         
               19.
            
            
               UZSVER, ka gandrīz desmit gadus pēc pēdējā ziņojuma ir vajadzīgs jauns ziņojums par situāciju sieviešu veselības jomā paplašinātajā Eiropas Savienībā;
            
         
               20.
            
            
               AICINA dalībvalstis:
               
                           —
                        
                        
                           ievākt ar dzimumu saistītus datus par veselību, kā arī sadalīt un analizēt statistikas datus pa dzimumiem;
                        
                     
                           —
                        
                        
                           veikt ierosmes, lai uzlabotu vispārējo izpratni un veselības aprūpes sistēmā strādājošo zināšanas par saikni starp dzimumu un veselību;
                        
                     
                           —
                        
                        
                           veicināt veselību un novērst slimības, attiecīgā gadījumā ņemot vērā dzimumu atšķirības;
                        
                     
                           —
                        
                        
                           veicināt pētniecību par medikamentu dažādu iedarbību uz sievietēm un vīriešiem, kā arī ar dzimumiem saistītu pētniecību veselības jomā;
                        
                     
                           —
                        
                        
                           iedrošināt dzimumu aspektu integrēšanu veselības aprūpes jomā;
                        
                     
                           —
                        
                        
                           izpētīt un risināt ar iespējamo dzimumu nevienlīdzību saistītus jautājumus, lai samazinātu plaisu veselības jomā un lai nodrošinātu vienlīdzīgu aprūpi un pieeju aprūpei;
                        
                     
         
               21.
            
            
               AICINA Eiropas Komisiju:
               
                           —
                        
                        
                           integrēt ar dzimumu saistītus aspektus pētniecībā veselības jomā;
                        
                     
                           —
                        
                        
                           atbalstīt informācijas un pieredzes apmaiņu par paraugpraksi saistībā ar dzimumu veselības popularizēšanu un profilaksi;
                        
                     
                           —
                        
                        
                           palīdzēt dalībvalstīm izstrādāt iedarbības stratēģijas, lai samazinātu nevienlīdzību veselības jomā, kam piemīt ar dzimumu saistīts aspekts;
                        
                     
                           —
                        
                        
                           veicināt un stiprināt ar dzimumu saistītas informācijas salīdzināmību un savietojamību veselības jomā dalībvalstīs un Kopienas mērogā, izstrādājot piemērotus datus;
                        
                     
                           —
                        
                        
                           izstrādāt otro ziņojumu par sieviešu veselības situāciju Eiropas Savienībā;
                        
                     
         
               22.
            
            
               AICINA Eiropas Komisiju balstīties uz EUROSTAT un uz topošā Eiropas Dzimumu līdztiesības institūta zināšanām, lai veicinātu datu ievākšanu un analīzi, kā arī paraugprakses apmaiņu;
            
         
               23.
            
            
               AICINA Eiropas Komisiju turpināt sadarboties ar atbilstīgām starptautiskām un starpvaldību organizācijām, jo īpaši ar PVO un ESAO, lai nodrošinātu darbību efektīvu koordināciju.
            
         
      (1)  Dok. 8537/97; COM(97)224 galīgā redakcija
   
      (2)  OV C 394, 30.12.1997., 1. lpp.
   
   
      (3)  OV C 175, 21.06.1999., 68. lpp.
   
   
      (4)  A6-0085/2005
   
      (5)  OV dok. 7034/06; COM(2006) 92 galīgā redakcija
   
      (6)  OV L 271, 9.10.2002., 1. lpp.
   
   
      (7)  Dok. 12736/05